Змест дысцыпліны

Розныя інтэрпрэтацыі паняцця “літаратурная крытыка”. Літаратурная крытыка – навука – літаратурна-мастацкая творчасць – публіцыстыка. Узаемадзеянне крытыкі з літаратуразнаўствам і з тэорыяй літаратуры ў прыватнасці. Асаблівасці  выкарыстання крытыкай тэарэтычных ведаў.
Гісторыя развіцця тыпаў літаратурнай свядомасці ад старажытнасці да нашых дзён.
Сучаснае стаўленне да  крытыкі як да складовай часткі  літаратуразнаўства. Удзел крытыкаў у фарміраванні новых тэарэтычных кірункаў, а таксама ў пераасэнсаванні значнасці ранейшых школ і метадаў. Перыяды актыўнага ўплыву крытыкі на развіццё славянскіх нацыянальных літаратур. 
Метадалагічныя асновы дысцыпліны. Асноўныя жанры крытычных работ. Крытыка як каталізатар развіцця пэўных тыпаў мастацкага мыслення. Канкрэтныя спосабы ўвасаблення эстэтычных канцэпцый. Дыяпазон функцый літаратурнай крытыкі. 
Праблема суадносін асабістых поглядаў крытыка і аб’ектыўнасці яго меркаванняў. Роля і месца крытыка ў  літаратурнай, агульнакультурнай і грамадскай сферах.

Крытыкі і даследчыкі  славянскіх літаратур у Беларусі: Г.Я. Адамовіч, А.Л.Верабей, А.У.Вострыкава, В.І.Гапава, А.К.Гардзіцкі, Н.С.Гілевіч, А.А.Гугнін, Т.В.Кабржыцкая, С.В.Кавалёў,  У.М.Казбярук, М.Р.Ларчанка, А.А.Лойка, А.В.Мажэйка, А.І.Мальдзіс, С.Дз.Малюковіч, У.І.Мархель, С.П.Мусіенка, П.І.Навойчык, В.В.Нікіфаровіч, В.П.Рагойша,  Л.М.Самасейка, Г.П.Тварановіч, М.В.Трус, М.В.Хаустовіч,  М.М.Хмяльніцкі, К.Р.Хромчанка,  І.А.Чарота, І.В.Шаблоўская  і інш.

Гісторыя балгарскай літаратурнай крытыкі

Спецыфічныя  задачы і  функцыі  літаратурнай крытыкі ў параўнанні з літаратуразнаўствам.  Асаблівасці эвалюцыі  літаратурнай крытыкі ў  розныя перыяды гісторыі  ў  розных нацыянальных асяроддзях. 
Літаратурная свядомасць балгар ад старажытнасці да сучаснасці.
Вытокі, асноўныя заканамернасці і асаблівасці  развіцця балгарскай літаратурнай крытыкі. Яе перыядызацыя.  
Зараджэнне ўласна  літаратурнай крытыкі – сярэдзіна ХІХ стагоддзя.  Своеасаблівасць літаратурнага працэса ў  Балгарыі 1850-60-х гадоў. Роля  і асноўныя задачы крытыкі на гэтым этапе. Заслугі першых балгарскіх крытыкаў (Петка Славейкава, Т. Іканомава, Г.Ракоўскага) у сцвярджэнні дэмакратызму і рэалізму.
 Асаблівае значэнне 70-х гадоў ХІХ  стагоддзя ў гісторыі балгарскай літаратуры і крытыкі. Росквіт  прагрэсіўнага  перыядычнага друку,  навуковай літаратуразнаўчай, эстэтычнай  тэарэтычнай і літаратурна-крытычнай думкі ў Балгарыі. 
Роля  Х.Боцева, Л.Каравелава, В.Друмева, Н.Бончава ў  стварэнні  літаратурнай крытыкі новага кшталту. 
Асаблівасці літаратурнага жыцця Балгарыі  пасля Вызвалення  (1878 г.). Задачы і функцыі  літаратурнай крытыкі 80-х – 90-х гг. ХІХ стагоддзя. Грамадска-культурныя умовы ў краіне. Важнейшыя тэндэнцыі развіцця літаратуры, мастацтва, эстэтыкі. Творчая і культурна-грамадская дзейнасць І.Вазава, З.Стоянава і А.Канстанцінава. Перыядычныя выданні гэтых гадоў. 
З’яўленне ў Балгарыі марксісцкай крытыкі. Яе памкненні, дасягненні і памылковыя ўстаноўкі. Літаратурна-крытычная дзейнасць  Д.Благоева. 
Літаратурны працэс  1900 – 1918 гадоў і яго выяўленны ў ідэйна-эстэтычнай барацьбе. Мадэрнізм і рэалізм. Размежаванне сіл у літаратурнай і мастацкай крытыцы. Удзел у гэтай барацьбе перыядычных выданняў як свайго роду трыбун. 
К.Крысцев, значэнне яго дзейнасці. Пенча Славейкаў  як крытык.  Літаратурна-крытычныя творы І.Шышманава. Роля і месца Б.Пенева ў развіцці  балгарскай літаратурнай крытыкі. 
Літаратурныя  дыскусіі першых дзесяцігоддзяў ХХ стагоддзя, іх удзельнікі. 
Балгарская літаратурная крытыка перыяду паміж дзвума сусветнымі войнамі. Унутраная перыядызацыя гэтага часу (1918 – 1923 гг.; 1925 – 1934 гг.; 1934 – 1941 (1944) гг.).
Перыяд 1918 – 1923/25 гадоў. Дзве тэндэнцыі ў развіцці  балгарскай эстэтыкі і крытыкі. Барацьба паміж мадэрнізмам і рэвалюцыйнай літаратуры. Перыядычныя выданні – арэна вострай ідэалагічнай барацьбы. Сутнасць поглядаў «буржуазных» (В.Васілеў, І.Радаславаў) і «прагрэсіўных» крытыкаў (Д.Благоеў, Т.Паўлаў, Г.Бакалаў). 
1925 – 1934 –  гады рэакцыі, сцвярджэння фашызму  ў Балгарыі. Своеасаблівасць гэтага перыяду.  Ідэйна-палітычныя, філасофскія і эстэтычныя супрацьстаянні, іх рэзананс у  літаратурнай  крытыцы. Роля перыядычных выданняў у ідэйна-эстэтычнай барацьбе. Новая пралетарская літаратура ў ацэнках балгарскай крытыкі.  Літаратурна-крытычная дзейнасць А.Златарава, А.Балабанава, Б.Митава. 
1934 – 1941(44): гістарычны перыяд з палярным  размежаваннем грамадскіх  сіл у краіне. Два фронты ў літаратуры і  крытыцы. Т.Паўлаў, яго ўплыў  на развіццё літаратуразнаўча-тэарэтычнай і літаратурна-крытычнай думкі ў Балгарыі. Яго пазіцыі з пункту гледжання сучаснасці.  
Балгарская літаратурная крытыка пасля 1944 года. Перыядызацыя  гэтай эпохі: 1944 – 1948 гг.; 1948 – 1956гг.; 1956 – 1989гг.; 1989 г. – нашы дні.
Складанасць грамадска-палітычнай сітуацыі ў краіне, усталяванне таталітарнага рэжыму.  Своеасаблівая “культурная рэвалюцыя”. Значэнне літаратуры і мастацкай крытыкі  ў ёй.   Роля Балгарскай камуністычнай партыі  і яе правадыра   Г.Дзімітрава пры ажыццяўленні партыйнай палітыкі ў галіне культуры, літаратуры і мастацтва. Літаратуразнаўчая і літаратурна-крытычная дзейнасць  П.Данчава, П.Зарава, Я.Молхава. 
Драматызм перыяду 1948 – 1956 гадоў у сувязі з разгортваннем   “сацыялістычнага будаўніцтва”. Насаджэнне прынцыпаў сацыялістычнага рэалізму ў літаратуры і мастацтве ўвогуле.  Поспехі і  хібы балгарскай літаратуры гэтага  перыяду. 
1956 – 1989:  «Красавіцкая адліга», абнаўленчыя працэсы ў  грамадскім і культурным жыцці, у літаратуры і крытыцы. Наватарскія  ўласцівасці  балгарскай літаратуры канца 1950-х і  1960-х гадоў. Асноўныя тэндэнцыі развіцця мастацтва слова ў 1960 – 80-я гады. Задачы, функцыі і вынікі функцыянавання афіцыйнай крытыкі   ў балгарскім грамадстве. 
Значны плён  развіцця літаратурнай тэорыі і  крытыкі ў Балгарыі  (М.Нікалаў, Т.Жэчаў, П.Зараў, Е.Каранфілаў, Н.Георгіеў і інш.).
Удакладненне ацэнак  нацыянальнай літаратурнай спадчыны ў працах крытыкаў П.Дзінекава, Г.Цанева, М.Арнаудава, Б.Ангелава. Перыядычныя выданні гэтага часу і рэальнае   развіццё літаратурнай крытыкі. 
Балгарская літаратурная крытыка пасля 1989 года. Асноўныя тэндэнцыі развіцця яе на сучасным  этапе. Неадназначнасць у выбары арыенціраў, крытэрыяў ацэнак.  Літаратурна-крытычная дзейнасць С.Ігава, С.Чолевай, Г.Гаспадзінава  і інш.  Задачы і перспектывы  літаратурнай крытыкі ў сучаснай Балгарыі.

Гісторыя польскай літаратурнай крытыкі

Перадумовы станаўлення і развіцця польскай літаратурнай крытыкі. Патрабаванні да мастацкага твора ў часы Рэнесансу і Барока. Працы М.К.Сарбеўскага пра паэтыку літаратурнага твора. Тэорыя класіцызму ў “Мастацтве вершаскладання”( 1788) Ф.К. Дмахоўскага.
Адметнасць развіцця літаратурнай крытыкі ў перыяд польскага Асветніцтва  (сярэдзіна ХVIII-пачатак ХІХ ст.). Агляд тагачаснай перыёдыкі. Літаратурна-крытычная дзейнасць І.Красіцкага, А.Нарушэвіча, Ст.Трэмбэцкага, Ст.Вянгерскага, Фр.Карпінскага і інш. Станіслаў Костка Патоцкі пра тэорыю і задачы літаратурнай крытыкі ў артыкуле “Разважанні аб асновах крытыкі і яе неабходнасці ў нас” (1811).
Літаратурна-крытычная палеміка ў перадрамантычны і рамантычны перыяды: Казімеж Брадзінскі “Аб класічнасці і рамантычнасці” (1818), Ян Снядэцкі “Аб творах класічных і рамантычных” (1819). Праблемы развіцця нацыянальнай літаратуры ў працах Маўрыцыя Махнацкага (“Аб польскай літаратуры ў 19 ст.” і інш.). Мастацкая практыка і літаратурна-крытычныя разважанні Адама Міцкевіча, яго “Курс лекцый аб славянскіх літаратурах”, прачытаных у Колеж дэ Франс (1840-1844 гг.), як спроба сінтэтычнага погляду на літаратуры краін славянства. Працы Міхала Грабоўскага.
Літаратурная крытыка і грамадска-эстэтычныя дыскусіі ў перыяд пазітывізму. Аляксандр Свентахоўскі як літаратурны крытык, рэдактар і выдавец. Яго погляды на задачы літаратуры ў праграмных працах “Публічнае меркаванне”, “Традыцыя і гісторыя адносна прагрэсу”, “Мы і вы” і інш. Артыкул Элізы Ажэшкі “Некалькі заўваг аб рамане” (1866). Тэндэнцыйны раман. Гісторыка-літаратурнае значэнне працы Элізы Ажэшкі “Аб раманах Томаша Ежы” (1879). Уклад пісьменніцы ў сцвярджэнне і развіццё рэалістычных прынцыпаў у польскай літаратуры.
Спадчына крытыкаў-пазітывістаў П.Хмялеўскага і А.Бэма. Літаратурны штотыднёвік “Вандроўнік”. Працы А.Сегетынскага і Ст.Віткевіча, іх погляды на ролю і задачы пісьменніка, крытыкі. Літаратурна-крытычныя дыскусіі пра месца і ролю гістарычнага рамана, натуралістычнай прозы ў літаратуры Польшчы другой паловы ХІХ стагоддзя. Пісьменніцкая крытыка (В.Гамуліцкі, М.Канапніцкая і інш). Водгукі польскай крытыкі 60-80-х гг. на творчасць рускіх рэалістаў.
Польская літаратурная крытыка памежжа ХІХ-ХХ стагоддзяў. Перагляд эстэтычных арыенціраў і пошукі новых творчых даляглядаў. Літаратурна-крытычная палеміка аб ролі і шляхах нацыянальнай літаратуры на старонках часопісаў “Свят”, “Жыце”, “Крытыка”, “Хімера”,  “Музейон” і інш. Цыкл артыкулаў Артура Гурскага як маніфест мастацтва пераходнай эпохі. Мадэрнісцкая плынь “Маладая Польшча” (“Młoda Polska”): трактоўка тэрміна, ідэйна-эстэтычная барацьба, унутраная перыядызацыя. Тэарэтыкі і прапагандысты “Маладой Польшчы”: Зенон Пшэсмыцкі (Мірыям), А.Грушэцкі, Ст.Шчэпаноўскі і інш. Прафесіяналізацыя працы пісьменніка і літаратурнага крытыка, фарміраванне новых кірункаў і жанраў у польскай літаратурнай крытыцы к.ХІХ-пач.ХХст.
Станіслаў Пшыбышэўскі як літаратурны крытык, тэарэтык і практык “Маладой Польшчы”. Прапаганда канцэпцыі чыстага мастацтва. Ідэйная скіраванасць яго артыкулаў (“За новае мастацтва”, “Confiteor”, “Пра драму і сцэну” і інш). Папулярнасць Ст.Пшыбышэўскага на радзіме і за мяжой, у тым ліку славянскіх краінах. Уплыў Пшыбышэўскага на светапогляд ранняга Я.Купалы.
Асноўныя палажэнні літаратурна-крытычных прац І.Матушэўскага (“Славацкі і новае мастацтва”(1902)), Ст.Бжазоўскага (“Сучасная літаратурная крытыка” (1907), “Легенда Маладой Польшчы” (1910)), К.Іжыкоўскага (“Чын і слова” (1913)) і інш. Погляды на літаратуру Мар’яна Здзяхоўскага, заснавальніка “Славянскага клуба” і яго друкаванага органа “Сьвят Словяньскі”, аўтара звыш дваццаці манаграфій, заснавальніка польскай кампаратывістыкі і славістыкі. 
Погляды на сучасны раман А.Патоцкага, М.Камарніцкай, Ст.Жэромскага і інш.
Часопісы і творчыя аб’яднанні 1920-х гадоў. Новыя тэорыі і канцэпцыі ў польскай літаратуры і іх асэнсаванне тагачаснай крытыкай. Літаратурна-крытычная дзейнасць Т.Бой-Жаленскага, А.Гжымалы-Сядзецкага, З.Васілеўскага, А.Ортвіна, Я.Ларэнтовіча, В.Гoжыцы, С.Бачыньскага, Л.Паміроўскага, В.Завадзінскага, К.Чахоўскага і інш. Высокі ўзровень прафесіяналізму польскіх крытыкаў, іх увага да дасягненняў замежнай літаратуры і крытыкі. Марксісцкая крытычная думка на гэтым этапе (А.Ставар, І.Фік, Б.Міцінскі і інш.)
Суполкі паэтаў (“Скамандар”, “Квадрыга”, “Кракаўская Авангарда”, “Жагары”, фармізм і інш.), значнейшыя іх прадстаўнікі.  Авангардысцкія плыні ў польскай паэзіі 20-30-ых гг. Эстэтычныя і літаратурна-крытычныя пошукі А.Стэрна, Б.Ясеньскага, Т.Пайпера, Ю.Пшыбася, Ю.Чаховіча, К.Галчыньскага, Ч.Мілаша і інш.
	Авангардызм у прозе 20-30-ых гг. Канцэпцыя формы ў тэорыі і практыцы Бруна Шульца і Вітальда Гамбровіча. 
	Канцэпцыя новага тэатральнага мастацтва і драмы абсурду Станіслава Ігнацы Віткевіча. Асэнсаванне паняцця гратэску ў яго працах.
Польская літаратурная крытыка другой паловы ХХ стагоддзя. 	Сацыяльна-палітычная сітуацыя ў Польшчы пасля 1945 г. Культурнае жыццё ў краіне. Дынаміка развіцця літаратурна-крытычнай перыёдыкі ў гэты перыяд. Характар дыскусій пра шляхі развіцця літаратуры. Тэндэнцыйнасць тагачаснай літаратурна-крытычнай думкі ў краіне. Польскі асяродак за мяжой. Нацыянальнае прыгожае пісьменства і літаратурная крытыка другой паловы 20 стагоддзя: унутраная перыядызацыя, тэндэнцыі, асноўныя прадастаўнікі.
	Жанрава-тэматычная разнастайнасць польскай прозы 1956-1980 гг. і асэсаванне яе здабыткаў польскай крытыкай. Феномен літаратуры “інтэлігенцкіх разрахункаў”. Літаратурна-крытычны аналіз нацыянальнай спецыфікі і дасягненняў польскай драматургіі 1956-1980 гг. “Пакаленне-68” у польскай літаратуры і крытыцы.
	Усталяванне ваеннага становішча ў Польшчы (13 снежня 1981 г.). Дзейнасць “Салідарнасці”. Прысуджэнне Нобелеўскай прэміі Чэславу Мілашу (1980). Інтэлігенцыя і ўлада. Літаратура, якая выдавалася афіцыйна. Нелегальная літаратура (самвыдат). Творы, выдаваемыя за мяжой. Адметнасць развіцця крытыкі на гэтым этапе. Палітычны раман у польскай літаратуры. Адлюстраванне падзей першай паловы 80-ых у польскай літаратуры. Перавага мастацка-дакументальных жанраў (эсэ, дзённікі, мемуары, рэпартажы).
	Польская літаратура 90-ых: асноўныя мастацкія тэндэнцыі, прадстаўнікі. Дзейнасць групы “bruLion”. Літаратурна-крытычная палеміка. Проза і крытыка маладой генерацыі (П.Хюлле, А.Балецкая, Т.Трызна, В.Такарчук, М.Туллі, М.Беньчык, Е.Пільх, Я.Рудніцкі, М.Грэткоўская, А.Стасюк).
Постмадэрнісцкія тэндэнцыі ў польскай літаратуры і іх асэнсаванне крытыкай памежжа ХХ-ХХІстст.
Пісьменніцкая крытыка ў другой палове ХХ стагоддзя: М.Белашэўскі, Т.Новак, С.Бараньчак, С.Лем, Л.Кручкоўскі, Т.Канвіцкі, Э.Бальцэжан і інш.
Перыядычныя літаратурна-крытычныя выданні другой паловы ХХ-пач.ХХІ стст. У Польшчы.: “Biuletyn Polonistyczny”, “Twórczość”, “Pamiętnik Literacki”, “Ruch Literacki”, “Znak”, “Teksty”, “Teksty Drugie”, “Zagadnienia Rodzajów Literackich”, “Zeszyty Literackie” і інш. Месца і роля “Культуры” Е.Гедройця. Спрэчкі аб феномене масавай літаратуры. Выданні, прысвечаныя развіццю беларускай літаратуры, польска-беларускім узаемасувязям. Развіццё польскай літаратурнай крытыкі памежжа ХХ-ХХІ стагоддзяў: працы Е.Квяткоўскага, М.Жмігродзкай, М.Яніян, Х.Маркевіча, К.Выкі, Ю.Кжыжаноўскага, Я.М.Рымкевіча, М.Сталя, Р.Пшыбыльскага, З.Швяйкоўскага, А.Хутнікевіча, Т.Макавецкага, Е.Пільха і інш. 

Гісторыя сербскай літаратурнай крытыкі

Да пытання перыядызацыі сербскай літаратуры, літаратуразнаўчай і літаратурна-крытычнай думкі. Асноўныя этапы,  вехі. 
Багаслоўе (перш за ўсё – тлумачэнні Свяшчэннага Пісання) як неадменнае апірышча стаўлення да славеснасці. Вызначальныя акалічнасці:   філалагічныя веды сербаў, як і астатніх славян праваслаўнага веравызнання,  на працягу Х–ХVІІ стст. складваліся і  выкарыстоўваліся пераважна    ў тэалагічнай, рэлігійнай сферы, галоўным чынам пры засваенні візантыйскай духоўна-культурнай спадчыны, у прыватнасці – адаптаванні, удасканальванні    літургічных,  гімнаграфічных і агіяграфічных  тэкстаў; паэтыка і рыторыка таксама прадвызначаліся станам царкоўнага прапаведніцтва – гамелетыкі; перапісванне і друкаванне кніг здзяйснялася пераважна ў манастырах; і летапісаннем займаліся больш за ўсё манахі. 
Абумоўленасць культуры  і літаратуры сербаў драматызмам іх гісторычнага лёсу (пяцістагоддзевае асманскае іга, а з другога боку – залежнасць ад  Аўстрыі; пагрозы асіміляцыі; вымушаныя масавыя перасяленні; шматлікае рассеянне).  Значнейшыя сербскія асяродкі   пісьменства і кніжнасці  ў ХІІ-ХV  (манастыры Студзеніца, Хіландар, Мілешава, Дэчаны, Печская патрыяршыя)   і  ХVІ-ХVІІІ (Фрушкагорскія манастыры, Рача,  Срэмскія Карлаўцы, Вена, Венецыя) стагоддзях. 
Кіпрыян Рачанін, аўтар  кнігі “Букваръ или наука детем и юном» (1717, хадзіла ў спісах, надрукавана ў 1872 г.), якая прызначалася     не толькі для спасціжэння  азоў пісьменнасці, але змяшчала і розныя тэксты духоўнага зместу, павучальныя выказванні, а таксама  правілы вершаскладання,  апісанне сербскай метрыкі. 
 Асаблівасці  зараджэння ў сербскай духоўна-культурнай прасторы ўласна літаратурнай крытыкі.   Знешнія (заходнееўрапейскія і рускія)  ўплывы на яе развіццё.  Творы С.Яворскага, Ф.Пракаповіча, І.Галятоўскага, І.Капінскага, С.Полацкага ў Сербіі. Усходнеславянскае барока і сербскае мастацтва ўсіх родаў.  Лаціна-славянская школа ў Срэмскіх Карлаўцах.  Асветная і літаратурная дзейнасць Эмануіла Казачынскага. 
Распаўсюджанне як філасофскіх, так і мастацкаэстэтычных ідэй рацыяналізму і Асветніцтва. 
Перыядычны друк сербаў у другой палове ХVІІІ стагоддзя.   “Славено-сербскій Магазинъ,  то есть собраніе рахныхъ сочиненій и преводовъ, къ пользе и увеселенію служащихъ” (1768, Венецыя) Захарыі Арфеліна – часопіс з праграмай літаратурнага развіцця і наогул асветы, з аглядам кніг сербскіх;	 “Сербскія повседневнія новіны” (Вена, 1791-92) “Славенно-сербскія ведомости” (1792-94). Сербскае кнігадрукаванне  ў розных кутках свету (Вена, Венецыя, Будзім, Пешт, Трыест, Лейпцыг,  Масква, Харкаў).  
Значэнне творчасці  Дасітэя Абрадавіча. Яго артыкул  „Пра густ» – першы  сербскі тэкст уласна эстэтычнай праблематыкі, “Парады здаровага розуму”, “Прадмова пра байкі”.	Паўле Соларыч “Напамін кніжны”,  Л.Ненадавіча .
Навукова-асветніцкія справы і творы   Стэфана Вуяноўскага, Атанасія Дземетравіча Секерэша, Тэадора Янкавіча Мірыеўскага, Эмануіла Янкавіча, Ёвана Мушкаціравіча, Аўрама Мразавіча, Савы Тэкеліі. Стэфана Навакавіча
Асаблівасці праяў класіцызму, сентыменталізму, перадрамантызму і рамантызму ў сербскай літаратуры. Асэнсаванне гэтых плыняў і  прыгожага пісьменства наогул.  Перыяд рацыяналістычнай эстэтыкі і дыдактычнай крытыкі. Прадмова Ёвана Хаджыча да выкананага ім перакладу – “К. Орація Флакка о стихотворству книга” (1827) і кніга “Духъ народа србскогъ» (1858). Ёван Субоцiч “Наука о србском стіхотворству» (1845)
Джорджа Магарашавіч “Духъ списанія Доситеевых” (1830), «Писма филосерба» (1828-29) – «асаблівасці народа, спосаб яго мыслення і адчування, яго сапраўдны характар”. 
Джорджа Малеціч,  аўтар кніг “Тэорія поэзіе” (1854) і “Реторика” (1856),  выдавец часопіса “Подунавка”, у якім была адкрыта рубрыка “Публічнае меркаванне” (пазней перайменавана:  “Карэспандэнцыя”) з публікацыяй меркаванняў пра літаратурныя творы, якія дасылаліся ў рэдакцыю.  
 	Між класіцызмам і рамантызмам: паэзія Сімы Мілуцінавіча, Васы Жыўкавіча, Ёвана Субаціча. Алексіе Везіліч,  Атанасіе Стойкавіч, Глігорые Трлаіч; Лукіян Мушыцкі, Паўле Берыч, Ёван Хаджыч, Васіліе Субаціч;  Ніканор Груіч, Светазар Вуіч; Стэфан Стэфанавіч, Лазар Лазаравіч як прадстаўнікі асноўных літаратурна-мастацкіх плыняў.
	Сербскі нацыянальна-вызваленчы рух і новыя гарызонты  культуры. Цікавасць замежнага свету (у асобах А.Форціса, Ё.Гердэра, І.В.Гётэ, братоў Грым, Ш.Надзье, П.Мэрымэ, В.Скота, А.Міцкевіча, А.Пушкіна і інш.) да  народнай паэзіі сербаў.  Уздым нацыянальнай самасвядомасці дзякуючы ўсведамленню  значнасці яе.  Актуалізацыя фальклорнай спадчыны і эпас барацьбы за вызваленне пачатку ХІХ  ст.  Сцвярджэнне народнай мовы ў якасці літаратурнай. “Књижевни договор” 1850 года.  Агульны югаславянскі кантэкст развіцця культуры, літаратуры, мастацтва  і эстэтыкі. 
Роля Вука Караджыча (1787- 1864) як літаратурнага крытыка. Яго рэцэнзіі  на кнігі Мілавана Відакавіча “Самотны юнак” і “Любамір у Елісіуме”, на паэму Л.Мушыцкага “Голас народалюбца”,  артыкулы «Сербы ўсе і ўсюды» (1815) (1817), палеміка з Ё.Хаджычам. 
	Першыя навукова-асветныя,   культурныя  и літаратурныя суполкі (Матица Српска, Друштво љубитеља књижевства српског, Српско  књижевно друштво,   Друштво српске словесности), тэатры, бібліятэкі. Станаўленне перыядычнага друку: “Новине сербске”,“Сербскій народный лист”,  “Сербске летописи”, “Забавник”, “Даница”, «Сербска пчела»», “Српско-далматински магазин”, “Новине читалишта Београдског” і інш. . “Летопис Матице Српске” – рэгулярны літаратурны часопіс з рубрыкай “Меркаванні пра літаратуру”.  Ёван Субаціч,  аўтар артыкулаў “Некалькі слоў для сербскага пісьменніка” (1841).	
Перамяшчэнне цэнтра культурнага і літаратурнага жыцця сербаў з Вены ў Пешт, пазней – у Нові Сад, затым – у Бялград. Новыя перыядычныя выданні: “Србски Дневник”, “Јавор”, “Застава”, “Војвођанка”, “Пчела”, “Седмица” …   Эпоха рамантызму. Агульнаславянскі культурніцкі рух (ідэі Ё.Добраўскага, Я. Колара,   Е.Копітара, Л.Штура, П.Прэрадавіча, М.Бана).  П.Ё.Шафарык, прафесар сербскай гімназіі ў Нові Садзе, як даследчык і крытык сербскага пісьменства.   
Роля аўтарытэтных сербскіх філолагаў Джуры Данічыча і Стояна Навакавіча ў  актывізацыі літаратурнай крытыкі дзеля таго, каб выявіць асновы развіцця сваёй літаратуры і акрэсліць нацыянальную паэтыку.
 “Аб’яднаная моладзь сербская”, яе орган “ Млада Србадија”.
Успрыманне «новых ідэй»   сербскім культурным асяроддзем. Светазар Маркавіч і Любен Каравелаў (балгарскі эмігрант) як носьбіты і распаўсюджвальнікі іх. Перыядычны друк гэтага руху:   «Преодница», «Рад», Стража», «Побратимство», «Мисао, «Час». Матэрыялізм, сацыялізм,  пазітывізм  і рэалізм  – самыя прыцягальныя арыенціры ў сербскай эстэтыцы і літаратурнай крытыцы 1870-х гадоў.  Праграмныя артыкулы С.Маркавіча «Вершаванне і мысленне» (1868) і  «Рэальнасць у паэзіі» (1870), яго праца «Сербія на Усходзе» (1872. Нігілістычныя пазіцыі Перы Тадоравіча, аўтара публікацый «Знішчэнне эстэтыкі» (1875), «Літаратурныя пісьмы» (1878) .    
Літаратурна-эстэтычныя погляды значнейшых пісьменнікаў другой паловы ХІХ стагоддзя (Ё. Ёванавіча Змая, Дж. Якшыча, Л.Косціча, С.Срэмца, В.Іліча),  іх удзел у крытычных дыскусіях. 
Вызваленне Сербіі ад турэцкага іга, умацаванне дзяржаўнасці. Істотнае пашырэнне    духоўна-культурнай прасторы сербства. Перыяд, спрыяльны для  росквіту    нацыянальнай культуры і мастацтваў. Перяд апошняга дзесяцігоддзя Х1Х ст. да Першай сусветнай вайны – “Српска модерна”. Яе арыеціры, найбольш  характэрныя праявы. Узрастанне ролі крытычнай думкі ў літаратурным працэсе.
Асабліва ўплывовыя крытыкі канца ХІХ – пачатку ХХ стагоддзя. 
Любамір Недзіч (1858-1902),  прафесар Бялградскага універсітэта, рэдактар часопіса “Српски преглед”, аўтар прац “З найноўшай сербскай лірыкі” (1893), “Сучасныя сербскія пісьменнікі” (1901),  “Крытычныя штудыі” (1910).
 	Богдан Попавіч (1863-1944) – навуковец і крытык, аўтар значных публікацый  “Сучасны раман” (1887), “Пра літаратуру” (1894), “Агляды літаратуры і мастацтва” (1914), ”Артыкулы і лекцыі пра літаратуру, мастацтва і мараль” (190???, 1933), заснавальнік і першы рэдактар часопіса “Српски књижевни гласник” (1901), укладальнік “Анталогіі навейшай сербскай лірыкі” (1911). 
Уплывовыя на стан сербскай крытыкі публікацыі Паўле  Попавіча (1868 -1939)  “Французскія маралісты” (1893), “Сербскае літаратурнае аб’яднанне” (1897), “З літаратуры” у 4 ч. (1906, 1919, 1925, 38), “Пра “Горны вянец” (1900), “Агляд сербскай літаратуры” (1909, рус. – 1913), “Югаслаўская літаратура як цэласнасць” (1922). 
Асабліва значная старонка ў гісторыі сербскай літаратуры і літаратурнай крытыкі – творчасць Ёвана Скерліча  (1877-1914), аўтара такіх прац, як “Погляд на цяперашнюю французскую літаратуру” (1902), “Дагматычная крытыка” (1902), “Знішчэнне эстэтыкі і дэмакратызацыя мастацтва” (1903), “Моладзь і яе літаратура” (1906), “Французскія рамантыкі і сербская народная паэзія” (1908), “Гісторыя новай сербскай літаратуры” (1914). Фактычна, не было такой з’вы і асобы ў нацыянальнай літаратуры, на якую б ён не  прарэагаваў. Прычым, культывуючы універсалізм літаратурнай крытыкі, ён аддаваў перавагу эстэтычным крытэрыям.  Дзякуючы   надзвычайна вялікаму  аўтарытэту, Скерліч  сабраў вакол сябе і часопіса “Српски књижевни гласник” лепшыя творчыя сілы Сербіі,  аказаў уплыў на  ўсю нацыянальную культуру. 
 Стварэнне Каралеўства сербаў, харватаў і славенцаў (Югаславіі). Развіццё літаратуры і крытыкі ў  перыяд між дзвума  сусветнымі войнамі.  
Новыя тэорыі і канцэпцыі ў сербскай літаратуры, іх  асэнсаванне тагачаснай крытыкай. Асаблівая ўвага – да сюррэалізму (серб. надреализам), найактыўнейшым прапагандыстам якога выступіў Марка Рысціч (1902-1984), а прыхільнікамі сталі  Д. Маціч, А. Вуча, М. Дзедзінац, О. Давічо.
   Айчынныя літаратурныя рухі: зенітызм (зенитизам), хіпнізм (хипнизам), суматраізм (суматраизам).  Літаратурна-крытычная дзейнасць С.Вінавера, Л.Міціча, Р.Драінца, М.Црнянскага.
	Ідэйна-эстэтычная калізіі ў развіцці  літаратуры Югаславіі 1920-1940-х гадоў. Крытыкі, якія прадстаўлялі “кижевну левицу”, “социjалну литературу” (Хуга Клайн, Ота Біхалі Мерын, Паўле Біхалі, Весялін Маслеша, Джорджа Ёванавіч, Ёван Попавіч, Жарка Пламенац). 
Прыкметныя публікацыі крытычнага і эстэтычнага роду: «Моманты і настроі» (1929) Даніцы Маркавіч, «Эсэ» (1937) М.Цара, «Філасофія крытыкі і іншыя эсэ» (1941) Б.Лазаравіча, «Аналітычныя моманты і тэмы» (1941) І.Секуліч. 
Літаратурна-крытычныя творы  аўтарытэтных пісьменнікаў   міжваеннага перыяду  (Ёвана Дучыча, Мілаша Црнянскага, Растка Петравіча, Іва Андрыча, Сімы Пандуравіча, Момчыла Настасіевіча, Ісідоры Секуліч,  Мілана Кашаніна, Рыста Раткавіча, Радэ Драінца). 
Літаратура, публіцыстыка, крытыка часоў Другой сусветнай вайны і рэвалюцыйных пераўтварэнняў. Адносіны да сацыялістычнага рэалізму і магістральных шляхоў савецкай літаратуры  ў пасляваенны перыяд. Працяглая палеміка, падзел пісьменнікаў у залежнасці   ад ідэалагічных і эстэтычных арыенціраў. Трыбуны розных пазіцый:   “Књижевне новине”, “Савременик” – “Младост”, “Дело”. 
Літаратурна-крытычныя і эсэістычныя публікацыі  шырока вядомых сербскіх пісьменніцкаў другой паловы ХХ стагоддзя – І.Андрыча, М.Бечкавіча,  Д.Максімавіч, М.Павіча,  М.Селімавіча, Б.Чопіча, Д.Чосіча  і інш.
Наватарства крытычных поглядаў Зорана Мішыча (1921-1976), аўтара кніг “Слова і час” (1953), “Слова і час” (І-ІІ, 1963).
Сінтэз нацыянальна-гістарычнай свядомасці ў сербскай  літаратуры і крытыцы ХХ ст.   (Мілаш Црнянскі, Добрыца Чосіч, Драгаслаў Міхаілавіч, Міадраг Булатавіч, Міларад Павіч).
Cучасны стан сербскай крытыкі, яе суадносіны з навуковым літаратуразнаўствам. Багацце літаратурна-крытычных жанраў, шматстайнасць метадалогіі,   стылістыкі. Актыўныя і аўтарытэтныя крытыкі 1960-90-х гадоў  (М.Багданавіч, З. Гаўрылавіч, Д.Жыўкавіч,  А.Еркаў, П.Міласаўлевіч,  С.Ж.Маркавіч, М.Маціцкі, П.Палавестра і інш.).  Прысутнасць літаратурных крытыкаў у  СМІ Сербіі.
Сербскія  крытыкі і літаратуразнаўцы-славісты другой паловы ХХ – пачатку ХХІ стагоддзяў: Бабавіч Міласаў, Божавіч Зоран, Буняк Петар, Касанавіч Богдан, Вулеціч Вітамір, Ёванавіч  Мілівое, Лаліч Радаван, Лукіч Свэта, Пэнчыч Сава, Сібінавіч Міадраг, Стойніч Міла, Човіч Бранімір  і інш. 

Гісторыя ўкраінскай літаратурнай крытыкі
	Спецыфіка ўкраінскай літаратурнай крытыкі. Яе перыядызацыя.
 	Вытокі і перадумовы  зараджэння літаратурнай крытыкі ва Украіне на працягу Х–ХVІІІ стст.  Міфалагічнае і хрысціянскае светабачанне. Крытычны элемент, які змяшчаецца ў сінкрэтычных тэкстах, мастацка-філасофскіх творах, падручніках паэтыкі і рыторыкі.
	  Стымулы развіцця эстэтычнай крытыкі: асвета, кнігадрукаванне, развіццё свецкай літаратуры, паэтыка і рыторыка. Знешнія ўплывы на развіццё літаратурна-крытычнага працэсу. Роля рэлігійнай палемічнай літаратуры ў фарміраванні крытычных падыходаў. Культурнае ўзаемадзеянне Украіны з Еўропай і светам. Кіева-Магілянская акадэмія як цэнтр украінскай літаратуры і крытычнай думкі ХVІІІ ст. Літаратурная крытыка ў перыяд пераходу ад класіцызму да барока. “Сад паэтычны” (1736–1737) М. Даўгалеўскага і  фарміраванне новай украінскай літаратуры. Асэнсаванне   свайго пісьменства ў каардынатах “Расія – Украіна – Захад”. Праявы ўкраінска-беларускай культурнай супольнасці.
 	Станаўленне літаратурнай крытыкі ў першай трэці ХІХ ст. “Украіна вачыма Захаду”: нацыянальная самабытнасць, фальклор украінцаў у крытычных аглядах еўрапейскіх аўтараў. Узаемадзеянне класіцыстычнай, асветніцкай, рамантычнай эстэтычнай свядомасці. Значэнне ўкраінскай рознамоўнай перыёдыкі пачатку ХІХ ст. («Харьковскій Демократ», «Украинский вестник»,  «Украинский журнал») ў справе сцвярджэння нацыянальнай літаратуры і  літаратурнай крытыкі. 	
Месца і роля І. Катлярэўскага (1769–1838)  ў літаратурна-крытычным працэсе. Еўрапейскі рамантызм, усеславянскае адраджэнне і ўкраінская крытычная думка. Значэнне харкаўскай школы рамантыкаў. Украінскія перыядычныя выданні першай паловы ХІХ ст.  Развіццё крытыкі і распрацоўка пытанняў народнасці мастацтва: спалучэнне прынцыпаў культурна-гістарычнай школы і этнаграфічнай даставернасці. Уплыў канцэпцый філасофіі, тэорыі мастацтва, распрацаваных у Еўропе (“Ідэі да філасофіі гісторыі чалавецтва” І. Г. Гердэра, “Літаратура” А. Л. Ж. дэ Сталь і інш.).  
 П.Гулак-Арцямоўскі (1790–1865) як перакладчык працы “Крытыка” польскага пісьменніка І. Красіцкага. Роля І. Сразнеўскага (1812–1880) ў развіцці  крытыкі: альманах “Украинский сборник”.  Г. Квітка-Аснаўяненка (1778–1843) і яго ўдзел у альманаху “Утренняя зоря”.  Тыпалагічныя сыходжанні ў поглядах рускіх   (В. Жукоўскі), польскіх (І. Красіцкі), украінскіх літаратараў на ролю і задачы крытыкі.
Творчасць Т. Шаўчэнкі (1814–1861) як стымулятыўны фактар украінскага літаратурна-крытычнага працэсу. Адкрыццё ім новых эстэтычных каштоўнасцей мастацкага твора. Стаўленне Т. Шаўчэнкі да расійскай і еўрапейскай крытыкі. 
Літаратурна-крытычная і публіцыстычная дзейнасць  М. Максімовіча (1804–1873) і М. Кастамарава (1817–1885). В. Бадзянскі (1808–1877) – пісьменнік, фалькларыст, крытык,  сувязнік славянскіх літаратур. Творчасць М. Гогаля ў ацэнках рускай і ўкраінскай крытыкі сярэдзіны ХІХ ст.  
Культурны і літаратурны рух ва ўкраінскай Галічыне і Львоўскім ўніверсітэце як значнейшым яе асяродку.  Літаратурна-крытычныя разважанні ў творах “Рускай тройцы” (1833–1834). Альманах “Русалка Дністрова” (1837). Я. Галавацкі як вучоны і крытык. Зараджэнне заходнеўкраінскай перыёдыкі ў 50-х гг. ХІХ ст. (“Зоря галицька”, “Дневник Руський” і інш.), яе роля ў развіцці ўкраінскай мовы, літаратурна-крытычный думкі. Змаганні прадстаўнікоў клерыкальна-схаластычнай, “масквафільскай” і “нарадоўскай” крытыкі.
Асяродкі развіцця ўкраінскай крытычнай думкі: Кіеў, Харкаў, Львоў, Пярэмышль, Масква, Пецярбург, Варшава, Вена. Распрацоўка пытанняў творчага метаду, грамадскага прызначэння літаратуры, магчымасцей раскрыцця нацыянальнага характару і інш.
 	Украінская літаратурная крытыка 60-х гадоў ХІХ ст. Часопіс “Основа” (1861–1862). Рознааспектнасць літаратурнай дзейнасці П. Куліша               (1819–1897). Яго  літаратурна-крытычныя  працы (“Характар і задачы ўкраінскай крытыкі”, 1861), нарысы пра творчасць амаль усіх тагачасных украінскіх пісьменнікаў. Суб’ектыўныя і аб’ектыўныя фактары ў станаўленні “этнаграфічнай, эстэтычнай крытыкі”   П. Куліша.  Уплыў П. Куліша на развіццё ўкраінскай літаратуры і літаратурнай крытыкі другой паловы ХІХ ст. 
	Заходнеўкраінская перыёдыка: пераемнасць літаратурна-крытычных традыцый у дачыненні да  агульнаўкраінскага літаратурнага працэсу пад уплывам творчай спадчыны  Т. Шаўчэнкі як стымулятара крытыцызму, крытэрыя ацэнкі новых твораў, аргумента пры вызначэнні нацыянальнай самабытнасці ўкраінскай літаратуры.   
Літаратурна-крытычны рух ва Украіне ў 1870-я гады. Перыяд дамінавання рэалізму. Роля М. Драгаманава ў развіцці ўкраінскай грамадскай думкі, літаратурнай крытыкі, публіцыстыкі. Сувязі з беларускімі публіцыстамі-народнікамі; выданне “Гомон”. 
Задачы літаратурнай крытыкі, яе роля ў грамадскім жыцці Украіны канца ХІХ ст. суадносна з сітуацыямі ў Расіі і Аўстра-Венгрыі. 
	Канец ХІХ – пачатак ХХ ст. і духоўная атмасфера ў Еўропе. Пара сталасці ўкраінскай літаратуры і літаратурнай крытыкі. Праблемы рэалізму і мадэрнізму. Украінская перыёдыка гэтага часу. Кансалідацыя прагрэсіўных творчых сіл вакол львоўскага часопіса “Жице і слово” (1894—1897) пад рэдакцыяй І. Франко. Мадэрнісцкая арыентацыя творчых пошукаў і кіеўскі часопіс “Українська хата” (1909–1917).  
Асаблівасці літаратурна-крытычных выступленняў І. Білыка. Пачатак літаратурна-крытычнай дзейнасці І. Франко. Галіцкая перыёдыка. Шматпрофільнасць перыядычных  выданняў:  “Літературно-науковий вістник” (у 1898–1906 выходзіў у Львове, у 1907–1914, затым у 1917–1919 – у Кіеве), яго роля ў развіцці прыгожага пісьменства, літаратураўзнаўства, крытыкі, усіх галін гуманітарных навук; “Киевская старина” (1882–1907) – гістарычны часопіс, які спрыяў развіццю нацыянальнай культуры, літаратуры, мастацкай крытыкі. 
Агляды ўкраінскага літаратурнага руху ў іншамоўнай прэсе, іх уплыў на фарміраванне тэарэтычных асноў літаратурнай крытыкі (польскія выданні ў Галічыне і Кіеве, Варшаве, нямецкія –  у Аўстра-Венгрыі; водгукі ў Женеве, Парыжы і г. д.)                                                                  
	Філасофска-эстэтычны кірунак украінскай літаратурна-крытычнай думкі на мяжы ХІХ і ХХ ст. Іван Франко і яго канцэпцыі “сацыяльнай крытыкі” (“Літературні письма”), “літаратурнай крытыкі” (“Слово про критику”), “науковай крытыкі” (“Із секретів поетичної творчості”). Роля І. Франко-крытыка ва ўкраінска-польскіх літаратурных кантактах.  
В. Стафанік, В. Шчурат   і літаратурна-крытычны працэс пачатку  ХХ ст. на землях Усходняй і Заходняй Украіны. 
Леся Украінка як літаратуразнаўца і крытык. Характар яе крытычных публікацый: аператыўнасць, кампетэнтнасць, адзінства эстэтычных, палітычных, маральных прынцыпаў. Супрацоўніцтва Леся Украінкі з расійскай перыёдыкай, папулярызацыя ўкраінскіх і заходнееўрапейкіх пісьменнікаў. 
Удзел у літаратурна-крытычным працэсе Украіны беларускага крытыка  і публіцыста С. Палуяна. М. Багдановіч як крытык і літаратуразнаўца, яго ўкраіназнаўчы даробак.
	Арганізацыя палітычнага і літаратурнага жыцця ўкраінцаў з другога дзесяцігоддзя  ХХ ст.: а) у складзе УССР, б) у складзе Польшчы (1921–1939),  в) пад уладай Румыніі, г) пад уладай Чэхаславаччыны. Залежнасць літаратурнага працэсу і літаратурнай крытыкі ад палітыкі ўлад і дзяржаўнай прыналежнасці творцаў. Асноўныя калізіі: разарванасць прасторы, стан перыядычнага друку, цэнзура, рознавектарнасць ва ўспрыняцці  развіцця літаратурнага працэсу  (ацэнкі – пазітыўныя/негатыўныя,тэндэнцыі – новыя/вядомыя, перспектыўныя/ невыразныя, праблемы важныя/дробныя, прысутнасць/адсутнасць прафесійнага аналізу, бачанне/адсутнасць яго – перспектывы станаўлення асобы  пісьменніка, будучыні рэгіянальнага – нацыянальнага – еўрапейскага літаратурнага працэсу) і г. д. 
Наварства ўкраінскай літаратуры 1920–30-х гг. і крытыка. Дыскусіі з шырокім дыяпазонам ацэнак літаратурных з’яў і працэсаў.  Перыёдыка украінскіх літаратурных арганізацый: часопісы “Плуг”, “Гарт”, “Червоний шлях”, “Молодняк”, “Літературний ярмарок” і інш. Украінскі і беларускі друк часу: тыпалогія крытычных ацэнак развіцця нацыянальных літаратур.
Украіна і ўкраінцы пасля Другой сусветнай вайны.  Лібералізацыя грамадства  ў 1950-я – пачатку 1960-х гг. Узаемадзеянне нацыянальнах літаратур, крытычнага патэнцыялу ў межах СССР. Змена крытычных  парадыгм: дасягненні, памылкі, пралікі. Крытыка пад ідэалагічным уціскам.
Рытмы і арытмія мастацкага жыцця і літаратурнай крытыкі ў другой палове ХХ ст. Асэнсаванне літаратуры “буржуазна-нацыяналістычнага характару”, перыяду “расстралянага адраджэння”. Афіцыйная рэакцыя на адражэнцкія тэндынцыі ў літаратурным працэсе, наватарскія пачыны літаратуразнаўства і крытыкі Адмаўленне ад  “сацыялістычнай эстэтыкі”, імкненне да  “эстэтычных адкрыццяў” І. Дзюба як літаратурны крытык. Украінская літаратура ў час крызісу савецкай таталітарнай сістэмы (другая палова 1960-х – сярэдзіна 1980-х гг.).
 Працэс перабудовы і мастацкая літаратура.  Часопісы “Вітчизна” (выдаецца з 1933 г. пад рознымі назвамі: “Радянська література”, “Українська література” і інш., сучасная назва з 1946 г.), “Дніпро” (пад рознымі назвамі выдаецца з 1927 г.; сучасная назва з 1944 г.), “Київ” (выдаецца з 1983 г.), “Всесвіт” (выдаецца з 1925 г.), “Дзвін” (раней – “Жовтень”, заснаваны ў 1940 г., выходзіў пад рознымі назвамі, сучасная назва з 1990 г.), газета пісьменнікаў Украіны “Літературна Україна” (заснавана ў 1927 г. пад назвай “Літературна газета”, сучасная назва з 1962 г.), навукова-тэарэтычны і крытычны часопіс “Слово і час” Інстытута літаратуры ім. Тараса Шаўчэнкі НАН Украіны і Нацыянальнага саюза пісьменнікаў Украіны (выходзіць з 1957 г.), “Критика” (выдаецца з 1996 г.), іншыя выданні ў развіцці нацыянальнай літаратуры, мастацкага перакладу, літаратуразнаўства і крытыкі.
Украіна ва ўмовах незалежнасці. Крытыка часу і навукова-абгрунтаваны погляд на сам феномен літаратурнай творчасці, разуменне літаратуры як суверэннай галіны духоўнай дзейнасці чалавека. 
Украінскія  часопісы і газеты ва Украіне і замежжы, іх  роля ў станаўленні  самасвядомасці ўкраінцаў. Літаратурная крытыка ўкраінскай дыяспары і яе ўспрыняцце ва Украіне. Літаратурная крытыка і публіцыстыка. 
	 Роля крытыкі ў міжнацыянальных зносінах, узаемадзеянні  літаратур. Беларуска-ўкраінскія літаратурныя і культурныя сувязі.

Гісторыя чэшскай літаратурнай крытыкі

Асноўныя этапы развіцця чэшскай літаратурнай крытыкі. Яе нацыянальная спецыфіка, галоўныя дасягненні ў эстэтычным асваенні рэчаіснасці.
Перадумовы развіцця чэшскай літаратурнай крытыкі. Спрэчкі пра змест і формы літаратурных твораў у гусіцкі перыяд і эпоху Рэнесансу. Я.А.Коменскі пра стан літаратуры  яго часу.
Станаўленне прафесійнай літаратурнай крытыкі ў эпоху чэшскага нацыянальнага адраджэння (канец XVIII - пачатак ХІХ стст.). Літаратурна-крытычная дзейнасць першых “будзіцеляў” (Ф.М.Пельцла, Ё.Добраўскага, В.М.Крамерыўса). Тагачасныя агляды чэшскай і іншаславянскіх літаратур. Праца Ф.Палацкага і П.Ё.Шафарыка “Пачаткі чэшскай паэзіі, асабліва прасодыі“ (1818). Праграмны артыкул Ё.Юнгмана “Пра класічную дасканаласць літаратуры ўвогуле і чэшскай у прыватнасці” (1827). Ё.К.Хмеленскі,  аўтар артыкула “Слова пра крытыку” (1837), пра тэорыю і задачы літаратурнай крытыкі.
Усталяванне прынцыпаў ранняга чэшскага рамантызму і звязаныя з гэтым дыскусіі. Ідэйна-мастацкае наватарства К.Г.Махі ў ацэнках яго сучаснікаў. Артыкул К.Сабіны “Успаміны пра К.Г.Маху”(1858) як першая станоўчая літаратуразнаўчая праца, прысвечаная паэту. 
Паступовае фарміраванне прафесійнай літаратурнай крытыкі на працягу першай паловы ХІХ стагоддзя. Гісторыя літаратурных часопісаў “Крок” (заснавальнік – Ё.Юнгман) і “Кветы” (рэдактар – Ё.К.Тыл).  Крытычная дзейнасць К. Сабіны (1813-1877),  яго праграмны артыкул “Дэмакратычная літаратура” (1848 г.). Уклад Сабіны ў сцвярджэнне рэалістычных прынцыпаў у чэшскай літаратуры.
К.Г.Бароўскі (1821-1856) – літаратурны крытык, рэдактар,  выдавец газет і часопісаў. Славянафільскія погляды Бароўскага:  яго кніга нарысаў “Карціны Расіі”; праграмныя артыкулы “Глава пра крытыку” (1846), “Апошні чэх” (1846), “Народныя казкі і аповесці Бажэны Немцавай” (1845); літаратурна-крытычныя эпіграмы; дыскусіі з славацкімі пісьменнікамі і крытыкамі Л.Штурам, Ё.М.Гурбанам і інш. пра самастойнасць славацкай мовы і літаратуры. Уклад К.Г.Бароўскага ў станаўленне чэшскай прафесійнай крытыкі.
Чэшская літаратурная крытыка другой паловы ХІХ стагоддзя і развіццё часопісаў “Люмір”, “Образы жывата”, альманаха “Май”. Канцэпцыі “маяўцаў” і “люміраўцаў”. Палемічны артыкул Ё.Дурдзіка “Абарона крытыкі” (1874).
Я.Нэруда (1834-1891) як літаратурны крытык. Артыкулы і рэцэнзіі ў абарону рэалістычных прынцыпаў у літаратуры. Нэруда пра драматургію Гогаля і Астроўскага, свае асабістыя творы.
Чэшская літаратурная крытыка і рускае славянафільства. Водгукі чэшскай крытыкі 1860-80-х гг. на творчасць рускіх рэалістаў.
Чэшская літаратурная крытыка памежжа ХІХ-ХХ стагоддзяў. Узаемадзеянне рэалізма і іншых творчых метадаў. Літаратурна-крытычная дзейнасць Я.Врхліцкага. Спрэчкі рэалістаў і дэкадэнтаў у часопісах “Люмір”, “Розгледы”, “Мадэрні рэвю”. Праграмныя маніфесты “Чэшская мадэрна”(1895) і  “Каталіцкая мадэрна” (1895).
Літаратурна-крытычная дзейнасць В.Мршціка. Яго артыкул “Пра нашу крытыку” (1891); працы, прысвечаныя  рускай і французскай класіцы, пазіцыям В.Бялінскага і М.Дабралюбава.
Т.Г.Масарык  (1850-1937) як літаратурны крытык, аўтар публікацый пра рускую і еўрапейскія літаратуры, творчасць Ф.М.Дастаеўскага. Літаратурна-крытычныя пасажы ў кнізе К.Чапека “Размовы з Т.Г.Масарыкам”.
З’яўленне генерацыі крытыкаў-прафесіяналаў. Літаратурна-крытычная спадчына Ф.К.Шальды (1867-1937), значэнне яго артыкула “Сінтэтызм у новым мастацтве” (1891). Шальда як адзін з аўтараў маніфеста “Чэшская мадэрна”; фарміраванне ім новых літаратурных кірункаў і жанраў  чэшскай літаратурнай крытыкі.  Партрэты класікаў чэшскай і сусветнай літаратуры ў кнігах “Барацьба за заўтрашні дзень” (1905), “Душа і творчасць” (1913). Новыя падыходы да ацэнкі мастацкага твора як выражэння асабістага “я” аўтара і адлюстравання грамадскага жыцця. Тэорыя літаратурнай крытыкі Шальды як аднаго з відаў творчасці. Жанр эсэ як найбольш прадуктыўная форма самавыражэння крытыка. Дыскусіі 1920-30-х гг., у якіх удзельнічаў Шальда. Выданне “Шальдавага нататніка” (1928-1937).
Літаратурна-крытычная дзейнасць О.Фішара (1883-1938): праграмны артыкул “Пра літаратурную крытыку” (1916) у абарону традыцыйнага аналіза літаратурнага твора; кніга  “Пытанні літаратурнай псіхалогіі” (1917) і развіццё аналітычнай крытыкі. 
Літаратурна-крытычныя працы О.Госцінскага (1847-1910).
Ф.В.Крэйчы (1867-1941) як прадстаўнік рэалістычнага кірунку чэшскай літаратурнай крытыкі. Яго манаграфіі пра класікаў чэшскай літаратуры (“Юліус Зэер” 1901, “Ян Нэруда” 1902, “Карал Гінэк Маха” 1907, “Яраслаў Врхліцкі” 1913 і інш.). Дэмакратычная крытыка Й.Водака.
Дзейнасць Я.Гэбаўэра (1838-1907) і яго вучняў – Я.Якубца (1862-1936), Я.Махала (1855-1939), Я.Влчака (1860-1930). Выданне імі “Гісторыі чэшскай літаратуры” (1897-1921), “Гісторыі чэшскай літаратуры ХІХ стагоддзя” (1902-1907). Трохтомнік заснавальніка чэшскай славістыкі Я.Махала “Славянскія літаратуры” (1922-1929).
Псіхалогія і філасофія творчасці, фармальны аналіз у працах А.Новака (1880-1939), А.Пражака (1880-1956).
Развіццё дэмакратычнай чэшскай крытыкі пасля ўтварэння Чэхаславацкай Рэспублікі. Марксісцкая літаратурная крытыка і авангардысцкія тэорыі мастацтва. З’яўленнне мадэрнісцкіх канцэпцый мастацтва і фармальнай школы літаратуразнаўства.
 Ф.Гётц ( 1881-1974) і крытыкі “Літаратурнай групы” у Брно. Арыентацыя на сусветны кантэкст.
Часопісы і творчыя аб’яднанні 1920-х гадоў. Саюз дзеячоў сучаснай культуры “Дзевятсіл” (1920) і спецыфіка чэшскага авангарда. Праграмны артыкул І.Волькера “Пралетарскае мастацтва” (1922). Палемічныя артыкулы З.Няедлага, С.К.Нэймана, Ё.Горы. 
“Маніфест паэтызму” К.Тэйге і В.Нэзвала. Уклад Тэйге у асэнсаванне літаратурнага працэсу першай паловы ХХ стагоддзя. В.Нэзвал як тэарэтык чэшскага сюррэалізму. Яго кніга “Сучасныя паэтычныя кірункі” (1937).
Навуковая крытыка Б.Вацлавэка (1897-1945). Яго кнігі “Чэшская літаратура ХХ стагоддзя” (1935), “Праз творчасць да рэалізму” (1937) і  артыкулы “Нататкі пра крытыку” (1928), “Крызіс сучаснай чэшскай паэзіі” (1930), “Паэт і грамадства” (1933), “Да творчай сітуацыі ў сучаснай чэшскай літаратуры” (1936) і інш.
Пражскі Лінгвістычны гурток і яго дзейнасць. Працы Р.Якабсона, Я.Мукаржоўскага і інш.
Уклад К.Конрада, У.Ванчуры, Ю.Фучыка, А.М.Пішы ў развіццё чэшскай літаратурнай крытыкі першай паловы ХХ стагоддзя. Высокі ўзровень прафесіяналізму, увага да дасягненняў замежнай літаратуры і крытыкі.
Чэшская літаратурная крытыка другой паловы ХХ стагоддзя. Спрэчкі пра канцэпцыю нацыянальнай літаратуры. Палеміка “Захад ці Усход”. Падзеі 1948 г. і іх уплыў на чэшскае культурнае жыццё. Утварэнне Саюза чэхаславацкіх пісьменнікаў (1949). Празмерная палітызацыя крытыкі. Праца З.Няедлага “Пра рэалізм і псеўдарэалізм” (1948). З’езды пісьменнікаў і іх роля ў чэшскім літаратурным жыцці (1949, 1956). Адліга сярэдзіны 1950-х гг. Крытыка схематызму і тэорыі бескафліктнасці ў літаратуры, спрэчкі пра сацрэалізм, рэабілітацыя творчасці Ф.Кафкі,  літаратурнага авангарду і мадэрнізму.
Чэшскі структуралізм і працы Я.Мукаржоўскага (1891-1975). Яго манаграфія “Да пытання пра форму і структуру ў славесным мастацтве” (1966). Аналітычныя працы па версіфікацыі. 
Змены ў гісторыі і культурным жыцці Чэхаславакіі пасля 1968 года. Дысідэнцкая прэса і маніфесты канца 1960-х гг. Падзел чэшскай літаратуры і крытыкі на афіцыйную, эмігранцкую і самвыдатаўскую. Арыентацыя афіцыйнай крытыкі на міжваенную чэшскую літаратуру, марксісцкую крытыку, ідэалагічнасць і партыйнасць крытэрыяў ацэнкі літаратурнага твора.Часопіс “Літаратурны штомесячнік” як рупар афіцыйнай крытыкі.
Самвыдатаўская і эмігранцкая крытыка ў выдавецтвах ”Петліцэ”, “Экспедыцыя”, “Кварт”, “Новае чэшскае мысленне”, “Дзе мая радзіма?” і інш.
Крытычныя артыкулы і манаграфіі Л.Вацуліка, С.Махоніна, М.Юнгмана, К.Лукеша, І.Мюлера, В.Гавэла, Ф.Пяроўткі, В.Чэрнага, І.Халупецкага, Л.Долежэла,  І.Брабца,  Ё.Вогрызка, І.Пехара, К.Хваціка, М.Чэрвенкі, А.Гамана, Я.Лопаткі, С.Рыхтаравай, Я.Гросмана, А.Броўска і інш.
Роспуск СПЧ пасля “аксамітавай рэвалюцыі” 1989 г., ліквідацыя часопіса “Літаратурны штомесячнік”. Пераацэнка літаратурна-крытычнай спадчыны 1940-1980-х гадоў. Новыя эстэтычныя канцэпцыі. Увага да постмадэрнізму. Феномен “вернутай літаратуры”,  яе асэнсаванне чэшскай крытыкай. 
Перыядычныя выданні 1990-х гг.: штотыднёвік “Літаратурныя навіны”,  часопісы “Твар”, “Крытычны сборнік”, “ Гост”, “Проглас”, “Крытычны дадатак Рэвальвер рэвю”, “Лісты”, “Прастор”, “Ініцыялы”. Развіццё чэшскай літаратурнай крытыкі памежжа ХХ-ХХІ стагоддзяў: працы М.Шпірыта, П.А.Білэка, П.Білэка, М.С.Путны, Ё.Хухмы, Й.Траўнічка, Й.Пеняша, Я.Сломэка, Ё.Мэда, А.Гамана, Ё.Пэтаркі, П.Троста, Зд.Кожміна, Л.Махалы,Б.Дакоўпіла, П.Яначака і інш. 



IV. ІНФАРМАЦЫЙНАЯ ЧАСТКА

Спіс літаратуры
(Агульныя пытанні, метадалогія):

Актуальные проблемы методологии литературной критики. М., 1987.
Баранов В., Бочаров А., Суровцев Ю. Литературно-художественная критика.– М., 1982.
Зарубежные славянские литературы. ХХ век. М., 1970.
История литератур Восточной Европы после Второй мировой войны. В 2 т. Т.1. М., 1995; Т.2. М., 2001.
История литератур западных и южных славян: В 3 т. М.: Индрик, 2001.
Краткая литературная энциклопедия: В 9 т.  М., 1960 – 1970.
Литературоведение и критика Центральной и Юго-Восточной Европы конца XX – начала XXI века. Идеи. Методы. Подходы / Отв.редактор Н.Н.Старикова. Москва, 2011.
Мушынскі М.І. Беларуская крытыка і літаратуразнаўства. Мінск, 1975. 
Праграмы асноўных і спецыяльных курсаў па гісторыі славянскіх літаратур. Пад рэдакцыяй І.А.Чароты. – Мн., 2000 (Калект.аўт.: Чарота І.А., Хромчанка К.Р., Навойчык П.І. і інш.)
Программа основных лекционных курсов по специализации “Сравнительное литературоведение” / Отв. ред. П.А.Николаев, Л.В. Чернец. М., 2001. Постмодернизм: энциклопедия.  Минск., 2001.
Проблемы теории литературной критики. М., 1987.
Рагойша В. П. Тэорыя літаратуры ў тэрмінах.  Мінск, 2004.
Cлавянская энциклопедия / Автор и составитель Богуславский В.В.  В 2 т. М. : ОЛМА-ПРЕСС, 2001.
Современное зарубежное литературоведение.  М,. 1996.
Специфика литературных отношений. Проблемы изучения общности славянских литератур / Редкол.: Богданов Ю., Будагова Л., Дюришин Д., Леснякова С., Хорев В.  М., 1994. 
Українська літературна енциклопедія: У 5 т.  Київ, 1986 – 1995. – Т. 1–3.
Холодова З.Я. История русской литературной критики ХХ века. Иваново, 2005. 
Энцыклапедыя літаратуры і мастацтва Беларусі: У 6 т.  Мінск, 1980—1985.

Літаратура па гісторыі балгарскай  крытыкі:

Андреев В. История болгарской литературы. М., 1987.
Бончев Н. Литературна критика и публицистика: Избр. София, 1968.
Българска литературна критика: Антология. 1968.
Димов Т. Из историята на българската литературна критика. София, 1972.
Единство и многообразие: Литературно-художественная критика в НРБ. М., 1979.
Егоров Б. О мастерстве литературной критики. Жанры, композиция, стиль. Ленинград, 1980.
Зарев П. История на българската литпературна критика. Т. 1 – 3. София, 1995 – 1996.
Игов Св. История на българската литература 1878 – 1944. София, 1990.
 История на българската литература: в 4 т. София, 1965 – 1966.
Каролев С., Благоев Д., Кирков Г. Творчески портрети. София, 1972.
Кръстев К. Критика и публицистика. София, 1975.
Куюмджиев К. Критика и литературна история. София, 1980.

Наєнко М. К. Українське літературознавство. Школи, напрями, тенденції. – Київ, 1977.

Франко І. Краса і секрети творчості. – Київ, 1980. 
Хрестоматія  української літератури і української літературної критики. У 4-х кн. – Київ, 2001 – 2004. – Кн. 1–4.

Літаратура па гісторыі чэшскай  крытыкі:

Avantgarda známá a neznámá: generační diskuse 1929-1931 Praha, 1970.
Blahinka M. Čas básnických syntez: k vývojové problematice poezie, 1945-1984. Praha, 1985.
Buriánek Fr. O současné české literatuře: Vybor z kritických stati 1945-1980. Praha, 1982.
Černy V. Eseje o české a slovenské proze. Praha, 1994.

